《游大涤山》
宋代·杨杰

大涤洞天玉为室，真官典校长生籍。青山九锁閟仙源，老尽碧桃人不识。

祖龙求仙徒用力，驾海欲驱山下石。神人倚柱不与行，留得岩前隐山迹。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。